Concertul Drive-In, noua realitate în vreme de epidemie. Uite cum s-au distrat 200 de oameni din mașini.
S-a dat drumul la concerte în aer liber la Snagov, cu respectarea distanţării sociale. Aseară a fost concertul celor de la The Mono Jacks, care a strâns 200 de oameni la iarbă verde. Publicul a respectat normele şi a stat în maşini sau pe lângă autovehicul. Nerima Rambu, bolnavă de diabet, şi-a făcut injecţia cu insulină în maşină şi s-a bucurat de spectacol.
Pandemia reinventează România. Concertele Drive In de la Snagov sunt noile modalităţi de relaxare şi distracţie ale românilor.Concertul formaţiei de rock alternativ The Mono Jacks a adunat 200 de oameni la iarbă verde. Publicul a respectat din plin distanţarea socială şi s-a bucurat de spectacol în maşinile personale sau pe lângă autovehicul. Muzica a putut fi ascultată la maximum pe frevența convenită de organizatori. Nerina Râmbu este o vloggariță pasionată de muzica celor de la The Mono Jacks şi a venit aseară la concert. Chiar dacă este bolnavă de diabet şi dependentă de insulină, susţine că a fost cea mai fericită aseară, în timpul concertului. Nerina a adunat peste 1000 de vizualizări la filmuleţul postat pe Facebook.